Tribistovo jezero
Tribistovsko jezero se nalazi u Bosni i Hercegovini i nastalo kao akumulacija pitke vode za potrebe Posušja. Napravljeno je 1989. godine. Nalazi se na putu za skijalište Blidinje i Blidinjsko jezero, a izmedju Posušja i Rakitna. Dužina mu je oko 500 metara, širina oko 300 metara, dok je najveća dubina oko 15 metara na najdubljim dijelovima. Oscilacije vode ovise o ljetnim sušnim periodima. Sama brana u Tribistovu nalazi se na 915 metara nadmorske visine između dva usjeka iznad Bakulinh kuća. Kako je Tribistovo mjesto s 220 povremenih i 80 stalnih izvora prikladno je i za izgradnju druge brane, tj. još jednog akumulacijskog jezera na istočnoj strani. Druga brana je bila planirana za izgradnju, čak su i napravljeni pripremni radovi, vlasnicima je exsproprirano zemljište, no brana za čudo nikada nije izgrađena.Ona je trebala biti na nešto nižoj nadmorskoj visini od ove postojeće.